techiaith/cofnodycynulliad_en-cy huggingface dataset:
English: First Minister, poverty was an acute problem in the Rhondda before the COVID pandemic hit, and things have got considerably worse for many people since. I know that because I run a food share scheme where demand is increasing and it's relying on some fantastic volunteers to do some pretty essential anti-poverty work. And we also know that the situation is soon to get worse with the changes that will be made to universal credit. Now, Plaid Cymru believes that a universal income could be a way out of this. The current piecemeal system of grants and financial support has meant that many, many people have fallen through the gaps. Now, Westminster will not look at this, so would you be prepared to consider a basic income pilot? And if you would be prepared to consider that, would you consider a location for that to be in the Rhondda, in an area where need is clearly quite great?
Welsh: Prif Weinidog, roedd tlodi yn broblem ddifrifol yn y Rhondda cyn i bandemig COVID daro, ac mae pethau wedi gwaethygu yn sylweddol i lawer o bobl ers hynny. Rwy'n gwybod hynny gan fy mod i'n rhedeg cynllun rhannu bwyd lle mae'r galw yn cynyddu ac mae'n dibynnu ar wirfoddolwyr gwych i wneud gwaith gwrthdlodi eithaf hanfodol. Ac rydym ni hefyd yn gwybod y bydd y sefyllfa yn gwaethygu yn fuan gyda'r newidiadau a fydd yn cael eu gwneud i gredyd cynhwysol. Nawr, mae Plaid Cymru o'r farn y gallai incwm cynhwysol fod yn ffordd allan o hyn. Mae'r system dameidiog bresennol o grantiau a chymorth ariannol wedi golygu bod llawer iawn o bobl wedi syrthio drwy'r bylchau. Nawr, ni wnaiff San Steffan ystyried hyn, felly a fyddech chi'n barod i ystyried cynllun incwm sylfaenol arbrofol? A phe byddech chi'n barod i ystyried hynny, a fyddech chi'n ystyried y Rhondda fel lleoliad ar ei gyfer, mewn ardal lle mae'r angen yn amlwg yn eithaf mawr?
English: Llywydd, I thank the Member for that question. I've always, myself, been interested in universal basic income. Again, I've discussed that with a number of Members around the Chamber here, and indeed I discussed it in some detail with the Scottish National Party leader of Glasgow City Council, where an attempt at a pilot was being mounted. She described to me some of the real practical difficulties that there are, given the interface between a basic income provided by a devolved Government and the benefit system, and I think that a pilot approach is the right one to try to be able to explore in a practical way what those barriers might be. Whether it is best to do it on a geographical basis or whether it is better to do it on a sectoral basis, choosing a group of people - that was the approach, at the time, that Glasgow was exploring - a particular group of people and then mounting a pilot scheme with them, I think, is something that we should debate and discuss further. And I also think, Llywydd, that the whole basic income debate needs to join with those people who argue that a universal basic service guarantee would actually do more for people who rely on public services than simply a basic income. But this is a rich area for policy debate and exploration, and I think it would be very good if we were able to have that on a cross-party basis here in Wales.
Welsh: Llywydd, diolchaf i'r Aelod am y cwestiwn yna. Bu gen i ddiddordeb erioed, yn bersonol, mewn incwm sylfaenol cynhwysol. Hefyd, rwyf i wedi trafod hynny gyda nifer o Aelodau o amgylch y Siambr hon, ac yn wir fe'i trafodais yn fanwl gydag arweinydd Plaid Genedlaethol yr Alban Cyngor Dinas Glasgow, lle'r oedd ymgais ar gynllun arbrofol yn cael ei gynnal. Disgrifiodd i mi rai o'r anawsterau ymarferol gwirioneddol sy'n bodoli, o ystyried y rhyngwyneb rhwng incwm sylfaenol a ddarperir gan Lywodraeth ddatganoledig a'r system fudd-daliadau, ac rwy'n credu mai cynllun arbrofol yw'r dull iawn i geisio gallu archwilio mewn ffordd ymarferol beth allai'r rhwystrau hynny fod. Pa un a yw'n well gwneud hynny ar sail ddaearyddol neu a yw'n well gwneud hynny ar sail sectoraidd, gan ddewis grŵp o bobl - dyna'r dull yr oedd Glasgow yn ei ystyried ar y pryd - mae cael grŵp penodol o bobl ac yna cynnal cynllun arbrofol gyda nhw, rwy'n credu, yn rhywbeth y dylem ni ei ddadlau a'i drafod ymhellach. Ac rwyf i hefyd yn credu, Llywydd, bod angen i'r holl ddadl ynghylch incwm sylfaenol ymuno â'r bobl hynny sy'n dadlau y byddai sicrwydd gwasanaeth sylfaenol cynhwysol yn gwneud mwy i bobl sy'n dibynnu ar wasanaethau cyhoeddus na dim ond incwm sylfaenol ar ei ben ei hun. Ond mae hwn yn faes cyfoethog ar gyfer trafodaeth ac archwilio polisi, ac rwy'n credu y byddai'n dda iawn pe gallem ni gael hynny ar sail drawsbleidiol yma yng Nghymru.
English: Llywydd, neither the ONS nor Public Health Wales publish mortality figures on this basis. A comprehensive explanation of mortality data sources for Wales was set out by the chief statistician earlier in the pandemic.
Welsh: Llywydd, nid yw'r Swyddfa Ystadegau Cyhoeddus nac Iechyd Cyhoeddus Cymru yn cyhoeddi ffigurau marwolaethau ar y sail hon. Cafodd esboniad cynhwysfawr o ffynonellau data marwolaethau Cymru ei gyhoeddi gan y prif ystadegydd yn gynharach yn y pandemig.
English: Thank you for that answer, First Minister, and our thoughts are with all the families, obviously, who have lost loved ones, wherever they are in Wales, to coronavirus. But in my own electoral region, Cwm Taf health board has suffered a tremendous amount of death, regrettably, in the hospital setting, and it seems to have gone through all the three district general hospitals that sit within that local health board. It is important that lessons are learnt and it is important that what's learnt from those lessons is put into practice. I cover the Cardiff and Vale health board area, being a regional Member, and in that health board area, thankfully, we haven't seen such a number of deaths in hospital. So, there clearly is good practice going on in other health boards. What assurance can you give me that the lessons learnt exercise that undoubtedly is being undertaken by Cwm Taf will implement more stringent control measures so that we do not see a repetition of the tragic scenes that we've seen at the Royal Glamorgan, Princess of Wales and Prince Charles Merthyr hospitals?
Welsh: Diolch am yr ateb yna, Prif Weinidog, ac yn amlwg, mae ein meddyliau gyda'r holl deuluoedd sydd wedi colli anwyliaid, ble bynnag maen nhw yng Nghymru, i coronafeirws. Ond yn fy rhanbarth etholiadol fy hun, mae bwrdd iechyd Cwm Taf wedi dioddef nifer enfawr o farwolaethau, mewn ysbytai, ac mae'n ymddangos ei fod wedi mynd drwy'r tri ysbyty cyffredinol rhanbarthol sydd wedi'u lleoli o fewn y bwrdd iechyd lleol hwnnw. Mae'n bwysig bod gwersi yn cael eu dysgu ac mae'n bwysig bod yr hyn sy'n cael ei ddysgu o'r gwersi hynny yn cael ei roi ar waith. Rwyf i'n cwmpasu ardal bwrdd iechyd Caerdydd a'r Fro, gan fy mod i'n Aelod rhanbarthol, ac yn ardal y bwrdd iechyd hwnnw, diolch byth, nid ydym ni wedi gweld cymaint o farwolaethau yn yr ysbyty. Felly, mae'n amlwg bod arfer da yn digwydd mewn byrddau iechyd eraill. Pa sicrwydd allwch chi ei roi i mi y bydd yr ymarfer dysgu gwersi sy'n sicr yn cael cael ei gynnal gan Gwm Taf yn mynd i weithredu mesurau rheoli llymach fel na welwn ni'r golygfeydd trasig a welsom ni yn ysbytai Brenhinol Morgannwg, Tywysoges Cymru a Tywysog Siarl Merthyr yn cael eu hailadrodd?
English: Diolch, Llywydd. I have three changes to this week's business. Firstly, the statement on economic reconstruction has been withdrawn. Secondly, the debate on the legislative consent motion on the United Kingdom internal market Bill has been postponed until next Tuesday, 8 December. And, finally, the First Minister will make a statement on coronavirus December restrictions as the last item of business today. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae gennyf i dri newid i fusnes yr wythnos hon. Yn gyntaf, mae'r datganiad ar ailadeiladu economaidd wedi ei dynnu'n ôl. Yn ail, mae'r ddadl ar y cynnig cydsyniad deddfwriaethol ar Fil marchnad fewnol y Deyrnas Unedig wedi ei gohirio tan ddydd Mawrth nesaf, 8 Rhagfyr. Ac, yn olaf, bydd y Prif Weinidog yn gwneud datganiad ar gyfyngiadau coronafeirws mis Rhagfyr fel yr eitem olaf o fusnes heddiw. Mae'r busnes drafft ar gyfer y tair wythnos nesaf wedi ei nodi ar y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau yn electronig.
English: Trefnydd, can I say how disappointed I am that we don't have a debate taking place this week prior to the very restrictive regulations that are going to come into play across the whole of Wales on Friday? You've had the opportunity. You could have tabled a 'take note' debate this afternoon for this Chamber to discuss the Welsh Government's proposals and to give an indication of its view on them. You and I both know that these restrictions are going to have a significant impact on the hospitality and indoor entertainment industries. Many of those businesses that will be affected are already on their knees, with tens of thousands of jobs hanging by a thread, and your restrictions are going to cause even more pain for those businesses. Many people regard these proposals as being completely disproportionate to the level of risk in those establishments, which, of course, are already regulated and COVID-safe environments on the whole. And, of course, your restrictions pay absolutely no regard to the fact that the virus is circulating at very different rates in different parts of the country. In north Wales, it's much less, for example, than in some parts of the south. Can you explain to the Senedd today why on earth the Welsh Government hasn't provided an opportunity to have a vote on these regulations prior to this Friday?
Welsh: Trefnydd, a gaf i ddweud mor siomedig yr wyf i nad oes gennym ni ddadl yr wythnos hon cyn y rheoliadau cyfyngol iawn a fydd yn dod i rym ledled Cymru ddydd Gwener? Rydych chi wedi cael y cyfle. Gallech chi fod wedi cyflwyno dadl 'cymerwch sylw' y prynhawn yma i'r Siambr hon drafod cynigion Llywodraeth Cymru ac i roi syniad o'i barn arnyn nhw. Rydych chi a minnau yn gwybod y bydd y cyfyngiadau hyn yn cael effaith sylweddol ar y diwydiannau lletygarwch ac adloniant dan do. Mae llawer o'r busnesau hynny a fydd yn cael eu heffeithio eisoes ar eu gliniau, gyda degau o filoedd o swyddi yn y fantol, ac mae eich cyfyngiadau chi yn mynd i achosi hyd yn oed mwy o boen i'r busnesau hynny. Mae llawer o bobl o'r farn bod y cynigion hyn yn gwbl anghymesur â lefel y risg yn y sefydliadau hynny, sydd, wrth gwrs, eisoes yn cael eu rheoleiddio ac sy'n amgylcheddau diogel o ran COVID ar y cyfan. Ac, wrth gwrs, nid yw eich cyfyngiadau yn rhoi unrhyw ystyriaeth o gwbl i'r ffaith bod y feirws yn cylchredeg ar gyfraddau gwahanol iawn mewn gwahanol rannau o'r wlad. Yng ngogledd Cymru, mae'n llawer llai, er enghraifft, nag mewn rhai rhannau o'r de. A allwch chi esbonio i'r Senedd heddiw pam ar y ddaear nad yw Llywodraeth Cymru wedi darparu cyfle i gael pleidlais ar y rheoliadau hyn cyn y dydd Gwener hwn?
English: Well, Llywydd, the Senedd will have the opportunity to vote on the regulations fully within the timescale set out by the Standing Orders of this Senedd. And also it gives the legislation - the LGC, the legislation and - the constitutional affairs committee the opportunity to undertake its work. So, all of this will be done fully within the timescale set out in the Senedd Standing Orders, and, of course, we have a statement from the First Minister this afternoon, at the earliest opportunity for the First Minister to come forward with a statement for Members of the Senedd to scrutinise him on the regulations.
Welsh: Wel, Llywydd, bydd cyfle i'r Senedd bleidleisio ar y rheoliadau yn llawn o fewn yr amserlen sydd wedi'i nodi gan Reolau Sefydlog y Senedd hon. Ac mae hefyd yn rhoi cyfle i'r pwyllgor deddfwriaeth - LGC, y pwyllgor deddfwriaeth - y pwyllgor materion cyfansoddiadol ymgymryd â'i waith. Felly, bydd hyn i gyd yn cael ei gyflawni yn llawn o fewn yr amserlen a nodir yn Rheolau Sefydlog y Senedd, ac, wrth gwrs, mae gennym ni ddatganiad gan y Prif Weinidog y prynhawn yma, cyn gynted ag y bo modd i'r Prif Weinidog gyflwyno datganiad i Aelodau'r Senedd i'w graffu ar y rheoliadau.
English: I have, in the last month or so, repeatedly raised concerns about the need to make schools safer places for teachers and pupils. Most parents in Wales will now have had direct experience of their child being off due to a positive case in class, or they will know someone else whose child has been off as a result of the pandemic. The prevalence of COVID in schools has had fatal consequences for staff in England, and I understand that the Government here is reviewing arrangements to manage infection and transmission in education settings. And I would urge the Government to consider more means, like mass and regular testing, like additional childcare and financial support, and protecting those people who need shielding. I'd also like a statement on emergency department capacity across the south of this country. My local hospital, the Royal Glamorgan, has seen some grave pressures recently. And I understand that problems in other accident and emergency departments are adding to that pressure. So, I'd be grateful if the Government could look into this matter and report back to Members as a matter of urgency. Diolch yn fawr.
Welsh: Yn ystod y mis diwethaf, rwyf i wedi codi pryderon dro ar ôl tro ynglŷn â'r angen i wneud ysgolion yn lleoedd mwy diogel i athrawon a disgyblion. Bydd y rhan fwyaf o rieni yng Nghymru erbyn hyn wedi cael profiad uniongyrchol o o'u plentyn yn gorfod aros gartref o'r ysgol oherwydd achos positif yn y dosbarth, neu byddan nhw'n adnabod rhywun arall y mae ei blentyn wedi bod i ffwrdd o'r ysgol o ganlyniad i'r pandemig. Mae mynychter achosion o COVID mewn ysgolion wedi arwain at ganlyniadau angheuol i aelodau staff yn Lloegr, ac rwy'n deall bod y Llywodraeth yn y fan yma yn adolygu trefniadau i reoli heintiau a throsglwyddiad mewn lleoliadau addysg. Ac rwyf i'n annog y Llywodraeth i ystyried mwy o ddulliau, fel profion torfol a phrofion rheolaidd, fel gofal plant ychwanegol a chymorth ariannol, ac amddiffyn y bobl hynny sydd angen eu gwarchod. Hoffwn i hefyd gael datganiad am allu adrannau achosion brys ledled de y wlad hon. Mae fy ysbyty lleol i, Ysbyty Brenhinol Morgannwg, wedi dioddef pwysau difrifol yn ddiweddar. Ac rwy'n deall bod problemau mewn adrannau damweiniau ac achosion brys eraill yn ychwanegu at y pwysau hynny. Felly, byddwn i'n ddiolchgar pe gallai'r Llywodraeth ymchwilio i'r mater hwn ac adrodd yn ôl i'r Aelodau fel mater o frys. Diolch yn fawr.
English: Thank you to Leanne Wood for raising both of those issues. On the first, I will make a point of speaking to the education Minister, because your request for a statement did cover quite a wide range of aspects, including testing in schools, support for people who are shielding, and also financial support for those parents who have to also take time off when their children are required to be out of school. So, I will make a point of having that conversation with the Minister to explore how best to update, and keep updated, Members of the Senedd on those issues. And, again, we have questions to the health Minister tomorrow, so there may be opportunities to discuss in some further detail the question about pressures on hospital sites across Wales. So, that might be the earliest opportunity to have those discussions.
Welsh: Diolch i Leanne Wood am godi'r ddau fater yna. Ar y cyntaf, fe wnaf yn siŵr fy mod i'n siarad â'r Gweinidog addysg, oherwydd roedd eich cais am ddatganiad yn cynnwys amrywiaeth eithaf eang o agweddau, gan gynnwys profi mewn ysgolion, cymorth i bobl sy'n gwarchod eu hunain, a hefyd cymorth ariannol i'r rhieni hynny sydd hefyd yn gorfod cymryd amser i ffwrdd pan fydd yn ofynnol i'w plant fod allan o'r ysgol. Felly, fe wnaf yn siŵr y byddaf yn cael y sgwrs honno gyda'r Gweinidog i archwilio'r ffordd orau o ddiweddaru Aelodau'r Senedd, a rhoi'r wybodaeth ddiweddaraf iddyn nhw, ynghylch y materion hynny. Ac, unwaith eto, mae gennym ni gwestiynau i'r Gweinidog iechyd yfory, felly efallai y bydd cyfleoedd i drafod yn fwy manwl y cwestiwn am bwysau ar safleoedd ysbytai ledled Cymru. Felly, efallai mai dyna fydd y cyfle cyntaf i gael y trafodaethau hynny.
English: Thank you to Hefin David for raising this important issue on behalf of his constituents. And I know that he's had the opportunity to make some very strong and direct representations to the Minister for Housing and Local Government personally as well, so that they could hear directly from him about the concerns of his constituents. As Hefin says, there'll be a six-week period, and the Minister will be considering all of the representations received, including those from Hefin David. But I'll be sure to provide the Member with some more detail on the timescale - I'm not sure of that myself today, but I will certainly find that out for him, and obviously also convey that request for the more detailed report to the Senedd. FootnoteLink
Welsh: Diolch i Hefin David am godi'r mater pwysig hwn ar ran ei etholwyr. Ac rwy'n gwybod ei fod ef wedi cael cyfle i gyflwyno sylwadau cryf ac uniongyrchol iawn i'r Gweinidog Tai a Llywodraeth Leol yn bersonol hefyd, fel ei bod yn gallu clywed yn uniongyrchol ganddo o ran pryderon ei etholwyr. Fel y mae Hefin yn ei ddweud, bydd cyfnod o chwe wythnos, a bydd y Gweinidog yn ystyried yr holl sylwadau a dderbynnir, gan gynnwys y rhai gan Hefin David. Ond byddaf i'n siŵr o roi mwy o fanylion i'r Aelod ynghylch yr amserlen - nid wyf i'n siŵr o hynny fy hun heddiw, ond byddaf i'n sicr yn darganfod hynny ar ei ran, ac yn amlwg, byddaf hefyd yn cyfleu'r cais hwnnw am yr adroddiad fwy manwl i'r Senedd. FootnoteLink
English: Minister, I wonder if you could help me on three matters, please. The first is whether Welsh Government would be prepared to make a clear statement of advice or guidance to employers of employees who are single parents whose children are sent home to self-isolate from school. It's currently an offence for children to be left alone if they're at risk - there's no particular age limit set on that, but I think there may be some confusion for employers about when they should agree to the requests made by employees who worry about leaving children over the age of 12 alone at home. Secondly, I wonder if we could have a statement from Welsh Government about the conversations they've been having most recently with supermarkets. I understand that Asda, because of the reappearance of priority delivery passes, are only prioritising addresses in England. I'm sure we don't want to be revisiting this again as we're heading towards Christmas. Welsh addresses should be treated with the same respect as English addresses. And then finally, if we could have a statement from the economy Minister about the progress on the Brocastle site, which was, you may remember, abandoned by Ineos, thereby dampening the economic hopes of many, many of my constituents, as well as taking up £1.4 million of public money. I'd like some reassurance that all that money has been reclaimed now, and that there is still some hope on the horizon for those Ford workers, in particular, who were looking forward to opportunities for them at the Ineos plant. Thank you very much.
Welsh: Gweinidog, tybed a allech chi fy helpu i ar dri mater, os gwelwch yn dda. Y cyntaf yw pa un a fyddai Llywodraeth Cymru yn barod i wneud datganiad clir o gyngor neu arweiniad i gyflogwyr cyflogeion sy'n rhieni sengl y mae eu plant yn cael eu hanfon adref i hunanynysu o'r ysgol. Ar hyn o bryd mae'n drosedd i blant gael eu gadael ar eu pennau eu hunain os ydyn nhw mewn perygl - nid oes terfyn oedran penodol wedi'i osod ar hynny, ond rwy'n credu y gallai fod rhywfaint o ddryswch i gyflogwyr ynghylch pryd y dylen nhw gytuno i'r ceisiadau a wneir gan gyflogeion sy'n poeni ynghylch gadael plant dros 12 oed ar eu pennau eu hunain gartref. Yn ail, tybed a gawn ni ddatganiad gan Lywodraeth Cymru am y sgyrsiau y maen nhw wedi bod yn eu cael yn fwyaf diweddar gydag archfarchnadoedd. Rwy'n deall bod Asda, oherwydd ailymddangosiad pasys danfon blaenoriaethol, ddim ond yn blaenoriaethu cyfeiriadau yn Lloegr. Rwy'n siŵr na fyddwn ni eisiau edrych ar hyn unwaith eto wrth i ni agosáu tuag at y Nadolig. Dylai cyfeiriadau yng Nghymru gael eu trin â'r un parch â chyfeiriadau yn Lloegr. Ac yna yn olaf, os gallem ni gael datganiad gan Weinidog yr economi o ran y cynnydd ar safle Brocastle, a oedd, efallai y byddwch chi'n cofio, wedi ei adael gan Ineos, a thrwy hynny wedi siomi gobeithion economaidd llawer o'm hetholwyr, yn ogystal â chymryd £1.4 miliwn o arian cyhoeddus. Hoffwn gael rhywfaint o sicrwydd bod yr holl arian hwnnw wedi'i adhawlio erbyn hyn, a bod rhywfaint o obaith o hyd ar y gorwel i'r gweithwyr Ford hynny, yn arbennig, a oedd yn edrych ymlaen at gyfleoedd iddyn nhw yn ffatri Ineos. Diolch yn fawr iawn.
English: Thank you to Suzy Davies for raising all of those issues. Certainly, we would hope that employers would do the right thing by their employees who are parents of children who are sent home from school, but I'll certainly discuss with the Minister for economy and transport how best we can provide advice to those employers. And again, on the matter of supermarkets, I'm very disappointed to learn, if that's the case, that Asda are prioritising addresses in England. I know that the Minister with responsibility for this area will be keen to have conversations with the supermarkets in that regard, and again I'll ensure that you're updated on that. And I will further seek an update on the latest regarding the Brocastle site as well.
Welsh: Diolch i Suzy Davies am godi'r holl faterion yna. Yn sicr, rydym ni'n gobeithio y byddai cyflogwyr yn gwneud y peth iawn ar gyfer eu cyflogeion sy'n rieni i blant a gaiff eu hanfon adref o'r ysgol, ond yn sicr, byddaf i'n trafod â Gweinidog yr economi beth fyddai'r ffordd orau i ni allu rhoi cyngor i'r cyflogwyr hynny. A hefyd, ar y mater yn ymwneud ag archfarchnadoedd, rwy'n siomedig iawn o glywed, os yw hynny'n wir, bod Asda yn blaenoriaethu cyfeiriadau yn Lloegr. Rwy'n gwybod y bydd y Gweinidog sy'n gyfrifol am y maes hwn yn awyddus i gael sgyrsiau gyda'r archfarchnadoedd ynglŷn â hynny, a hefyd, byddaf yn sicrhau eich bod chi'n cael yr wybodaeth ddiweddaraf ynghylch hynny. A byddaf hefyd yn gofyn am yr wybodaeth ddiweddaraf ynghylch safle Brocastle hefyd.